cyanic-selkie/wikianc huggingface dataset:
Cruzada de Chaime I
O 4 de setiembre de 1269 salió de Barcelona u estol de 30 naus grans y qualques galeras, con ueitocientos hombres trigaus, almogavars, templers, hespitalers y os fillos bordes d'o rei Ferrando Sanchez de Castro y Pero Ferrández d'Íxar, un exercito total de 2.500 hombres. A empresa estió un fracaso total por una tronada que obligó a la galera reyal a cubillar-se en Aigües Mortes, cerca de Montpeller, on o rei desembarcó y tornó por tierra a Catalunya mientres només que 11 naus consiguioron arribar a la fin a Sant Chuan d'Acre dirichidas por Ferrando Sánchez de Castro y Pero Ferrández d'Íxar. L'arribada de refuerzos cristianos fue respuesta por o soldán Baybars I con un ataque sobre Acre que causó muitas baixas en os cruzaus.
En o concilio de León d'el Roine de 1274, Chaime ofreixió agafar a cruz pero o suyo ofreiximiento no tenió acullida.
Esportes d'hibierno
Os esportes d'hibierno són os esportes o a suya modalitat relacionatas con a nieu y o chelo. A suya prencipal competición son os Chuegos Olimpicos d'hibierno, y os campionatos mundials y continentals respectives.
Esportes de chelo
Esportes practicatos sobre patins de chelo.
Esportes practicatos sobre trinieus.
Escototaxia
Tipicament os organismos escototacticos fuyen de forma activa de a luz, anque a la práctica en a mayoría de casos iste tipo de comportamiento no se desencadena sique adebant d'iluminacions intensas u cambeos drasticos de luz.
Glory (cinta de 1989)
Glory (títol orichinal en anglés, en aragonés Gloria, enguerada en Aragón con o títol en castellano de Tiempos de Gloria) ye una cinta de drama belico historico de cine estausunidense de l'anyo 1989 dirichida por Edward Zwick seguntes un guión adaptau por Kevin Jarre, basau en os ensayos Lay This Laurel, de Lincoln Kirstein (1973) y One Gallant Rush, de Peter Burchard (1965), con una Banda Sonora Orichinal de James Horner, una dirección de fotografía de Freddie Francis y una producción cinematografica de Freddie Fields ta la suya productora cinematografica Freddie Fields Productions. L'elenco d'a cinta, en os suyos papels destacaus, ye composau por os actors Matthew Broderick, Denzel Washington, Cary Elwes, Morgan Freeman, Andre Braugher, Jihmi Kennedy, Cliff DeYoung, Alan North, John Finn y Mark Margolis.
A cinta conta la historia d'o 54eno Rechimiento d'Infantería de Massachusetts, un rechimiento d'Infantería de l'exercito d'a Unión recrutau en o estau de Massachusetts mientres a Guerra Civil d'os Estaus Unius y a on toz os suyos components (con a excepción d'os oficials) yeran afroamericanos, dende la suya creyación en marzo de 1863 dica la segunda batalla de Fort Wagner en chulio d'ixe mesmo anyo. Asinas, s'ambienta en os anyos 1862 y 1863 mientres a dita guerra, en os estaus de Cheorchia, Maryland, Massachusetts (Boston) y Carolina d'o Sud, se filmó en Savannah y atros puestos de Cheorchia, en Carolina d'o Sud y en Boston en Massachusetts y recibió cuantos premios y nominacions, en destacando tres Premios Oscar en a suya 62ena edición (amás de dos nominacions), un Premio Globos d'Oro en a suya 47ena edición (amás d'atras cuatro nominacions) y una nominación a los Premios BAFTA en a suya 44ena edición.
Spy x Family
Spy × Family (スパイファミリー, Spy × Family ?) es una serie de manga escrita e ilustrada por Tatsuya Endō. Comenzó a publicarse de forma gratuita en la aplicación y sitio web Shōnen Jump+ de Shūeisha desde el 25 de marzo de 2019.
Spy × Family narra las aventuras de l'achent secreto Twilight —qui baixo la suya identidat civil de Loid Forger— ha de «formar una familia» pa complir una misión y mantener la paz entre los países ficticios de Ostania y Westalis. Manimenos, Twilight desconoixe que la nina que adoptó como filla (Anya Forger) poseye poders de telepatía, mientres que la muller con a quala acceptó casar-se (Yor Briar) ye en realidat, una asasina profesional a lo servicio de Ostania.
Spy × Family se ambienta en un universo alternativo, en an existen dos países ficticios clamaus Westalis y Ostania que las suyas relacions son muito tensas a causa d'una guerra que ocurrió entre ells en o pasau. Encara que los dos Estaus haigan aconseguiu una relativa paz, existen personas y grupos radicals que buscan lo reinicio d'o conflicto armau. En conseqüencia, totas dos nacions han creyau las suyas respectivas organizacions pa mantener la paz a tota costa, como los son —per parte de Ostania— las SSS y per parte de Westalia, lo servicio d'intelichencia WISE d'o qual forma parte l'achent Twilight. La familia protagonista se conforma per diferents figuras comunas en as historias de espionaje y acción, con Loid como un espía y la suya esposa Yor que ye una asasina a sueldo, pero con elementos d'a sciencia ficción anyadius como son los poders telepáticos d'Anya, y las capacidatz precognitivas d'o can Bond.
Twilight ye un espía de Westalis con capacidatz extraordinarias de combate con una excelent memoria y procesamiento d'información, amás de poder cambiar lo suyo nombre y historial de vida en cada misión. Quan se le asigna la Operación Strix, asume la identidat de Loid Forger, amás d'estar obligau a formar una familia falsa a modo de frontera, per lo que adopta a Anya como filla y a Yor como esposa, sin conoixer las habilidatz ni los secretos de totas dos. En l'adaptación chaponesa la suya seiyū ye Takuya Eguchi.
Yor Forger (de apellido soltera Briar ) ye una muller innocent y amable de 27 anyos que en realidat ye la millor sicaria de Ostania, encara que en a suya vida publica treballa como emplegada en o concello de Berlint. Pa privar estar descubierta u devantar sospeitas d'a SSS, se veye obligada a buscar un novio u esposo y per ixo accepta la propuesta de Loid de finchir estar en una relación, entre que ella mesma creye que Loid ye un psiquiatra viudo y Anya la filla d'o suyo matrimonio anterior. Muitas vegadas debe recurrir a sincusas absurdas pa explicar debant d'a suya nueva familia qualques actitutz u habilidatz extranyas que amuestra per descuido. En l'adaptación chaponesa la suya seiyū ye Saori Hayami.
Una nina uerfana de 4 anyos con a capacidat de leyer la mente d'atras personas. Orichinalment estió un sucheto de preba experimental clamau «Sucheto 007», creyau per una organización misteriosa como una ferramienta de espionaje y contrainteligencia, pero escapó perque yera disgustada con ixa vida en a quala no podeba desfrutar d'a suya niñez. Ye adoptada per Loid y mas adebant conoixe a Yor. A causa d'os suyos poders telepáticos, Anya ye la sola que conoixe las verdaderas identidatz de toz dos, y se esmera en lo posible en aduyar-les a cubrir la suya frontera. En l'adaptación chaponesa la suya seiyū ye Atsumi Tanezaki.
Svante Pääbo
Svante Pääbo (Estocolmo, 20 d'abril de 1955) ye un biologo sueco, especialista en chenetica evolutiva. Naixió en 1955 en Estocolmo y obtenió lo suyo doctorato en a Universidat d'Uppsala en 1986. Dende 1997, ye o director d'o Departamento de Chenetica d'o Instituto Max Planck d'Antropolochía Evolutiva en Leipzig (Alemanya).
Treballo
En agosto de 2002, un equipo dirichito por Pääbo expublicó una serie de descobrimientos sobre o «chen d'o lenguache», FoxP2, que ye absent u se troba malmeso en bellas personas con discapacidatz fonoaudiolochicas.
Pääbo ye considerato un d'os fundadors d'a paleochenetica humana, sciencia que fa servir os metodos d'a chenetica ta estudiar á os primers humans y atras poblacions de l'Antigüedat. En 2006, anunció un plan ta reconstruyir o chenoma completo de l'hombre de Neandertal. En 2007, a revista TIME el nombró una d'as 100 personas más influideras d'ixe anyo.
En febrero de 2009, en a reunión anyal de l'American Association for the Advancement of Science (AAAS), se i anunció que o Instituto Max Planck d'Antropolochía Evolutiva, en colaboracion con a corporacion 454 Life Sciences, heba puesto enamplar o borrador d'a primera versión d'o chenoma d'o Neandertal, con más de 3 billons de pars de bases seqüenciatas, prochecto que heba gosato encabezar Svante Pääbo.
En marzo de 2010, Pääbo y os suyos companyers publicoron un informe sobre l'analís de l'ADN d'un ueso de dido trobato en as esplugas de Denisova, en Siberia, que os suyos resultatos sucheriban que pertenixeba á un miembro auxidito d'o chenero Homo encara no reconoxito y balptizato como hominido de Denisova.
Premios y reconoiximientos
En octubre de 2009, a Foundation For the Future entregó á Pääbo lo Premio Kistler por o suyo treballo en a extracción y seqüenciación d'ADNs antigos.
5 d'agosto
Atros países
right|thumb|250px|O escritor francés [[Guy de Maupassant, naixito o 5 d'agosto de 1850.]]
Sinyoría de Bugey
A sinyoría de Bugey (en francoprovenzal Bugê) estió una churisdicción feudal de Borgonya, que amaneixió en o sieglo XI. Dende o suyo orichen ye unita a la sinyoría de Bresse.
thumb|240px|left|[[Grand Colombier, a tuca mas alta de Bugey]] O primer sinyor conoixito estió Rodolf (u Raúl) de Bugey y Bresse que vivió alto u baixo en 1015 y ye testimoniato ueito anyos dimpués. O suyo fillo Remón Reinaldo I que morió en 1072; o suyo fillo Galcerán vivió dica o 1108 y estió o pai d'Udulrico que morió en 1120 y tenió dos fillos: Ulrico que portió o títol de sinyor de Bugey pero talment morió antis que o pai arredol de l'anyo 1120; y Reinald II que estió sinyor de Bugey y Bresse y morió en 1153. O suyo fillo Ulrico I morió o mesmo anyo y l'herencio pasó a o segundo fillo Reinaldo III que morió en 1180. O suyo fillo Ulrico II de Bugey y Bresse gubernó dica o 1220; por o suyo matrimonio (1185) con Beatriz de Chalons, sinyora de Miribel adquirió ista sinyoría que su pai Guillén de Chalons l'eba donato en dote y que pasó a un fillo común dito Vito I, que va morió choven en Tierra Santa, deixando una nina, Margarida que aportó a sinyoría (o territorio de Domba) a o suyo hombre Humberto V sinyor de Beajeau o 15 de chulio de 1219, quedando unito a Beaujeu; Ulrico II deixó cuantos fillos entre ells Vito I de Bugey que como s'ha dito morió en a cruzata sobre l'anyo 1220 (probablement antis de 1219) y Reinaldo IV, muerto sobre o 1253; o sucesor estió o suyo fillo Vito II muerto en 1268; l' herencio correspondeba a la suya unica filla lechitima Simona Sibila, sinyora de Bugey, Bresse y con dreitos feudals en Miribel, casata o 1272 con Amadeu V de Saboya (muerto en 1323). A la muerte de Simona o 28 de febrero de 1294 Bugey, Bresse y os dreitos de Miribel pasoron a Saboya.
Lista de sinyors de Bugey y Bresse
thumb|200px|left|Mapa de Bugey
Aragonés occidental
L'aragonés occidental ye l'aragonés que se charra en bellas vals occidentals y en o Prepireneu y Depresión Meya Pirenenca a o sud d'estas vals. En un sentiu amplo (y sin parar cuenta en a propuesta de clasificación d'as parlas altoaragonesas en cuatre brancas), l'aragonés occidental tamién comprendería l'aragonés d'a cuenca d'o Galligo, (o tensino con o panticuto, l'aragonés d'a Tierra de Biescas, l'aragonés de Sobrepuerto y l'aragonés d'o Sarrablo),
Lexico
Trobamos palabras diferents de las d'as vals orientals y que gosan plegar dica Tena, Biescas y Guarguera. Se clava entre parentesi os equivalents en aragonés oriental pa que se pueda fer a comparación:
S'emplega bella exprisión diferent que en a zona oriental:
Anque i hai un lexico propio de l'aragonés occidental, as buegas no son claras y i hai puestos y dica comarcas dó ye tipico lo solapamiento d'elementos de lexico occidental con atros de lexico oriental, como Sobrepuerto y a Guarguera.
Blesa
Cheografía
Chunto a lo río Aguas, ye chusto en lo cabo de la Depresión d'Ebro y l'encomenzamiento de lo Sistema Iberico. En lo lugar bi ha un plego anticlinal con materials churasicos y nuclio de chesos de lo Triasico Superior (Keuper) con chacintos de Compostela (fa part de la sierra de San Jorge). Dezaga lo plego, a lo sud ye una cuenca sedimentaria terciaria.
Mugas
Lo suyo termin municipal muga con Muniesa, con Plou, con Uesa, con Mont-fort, con Plenas, con Moyuela y con Moneva.
Historia
En 1489 perteneixeba a la sobrecollida de Mont Albán, pero en lo fogache de 1495 figura como una localidat de la sobrecollida de Daroca.
Toponimia
Blesa ye un toponimo d'etimolochía desconoixita, pero que s'ha quiesto relacionar con lo Bleto (puesto con Bletos). Lo parexito con la planta Blesa/Belesa puede estar un caso d'homonimia. Blesa ye un apellito present en Sant Per de Calanda, y se pareix a bel antroponimo romano documentato tipo Belsa, que tamién ye un apellito, n'este caso documentato en Foz Espalda y Mosqueruela.
En Blesa bi ha microtoponimos como Abellar, Balsete d'el Abellar, Collado de la Fuesa, Cuesta Roya, Hoyica Esgarrata, Varcallén (de "Val Calient"), Lagunas, Navallo, Plano, Plana de Jaime, Royos, con la fonetica aragonesa tipica de l'aragonés de la Val de l'Ebro. Manimenos tamién hi ha toponimos que han perdiu la f- inicial por castellanización: Arreñales, Herreñal del Palomar, El Hocino.
Parla
En Blesa como en toda la comarca se charra un castellano con substrato aragonés (parla baturra). En la toponimia blesina mos trobamos uno de los pocos casos de participios en -ato, -ito conservaus en Teruel: hoyica Esgarrata, por la embotata de la familia propietaria. Atra parola intresant que se i conserva ye garafullo.
Maria del Mar Bonet
Maria del Mar Bonet i Verdaguer (Palma de Mallorca, 27 d'abril de 1947) ye una cantaire balear en luenga catalana. Ye chermana d'o cantautor Joan Ramon Bonet.
Òdena
Òdena (Òdena en catalán y oficialment, Ódena en castellano) ye un municipio catalán situato en a provincia de Barcelona, comarca de l'Anoya y partiu chudicial d'Igualada.
A suya población ye de 3.161 habitants (2007), en una superficie de 52,65 km² y con una densidat de población de 60,04 hab/km².
Òdena ye situato a 421 metros d'altaria sobre o livel d'a mar. D'o suyo termin municipal fan parte os lugars de El Bosc Gran, Can Sabater, Can Soler, Les Casetes d'en Mussons, L'Espelt, La Font d'en Masarnau, El Pla de la Masia, El Raval d'Aguilera y Samuntà.
Historia
En 957 se cita o castiello d'Òdena, pertenexent a una familia tamién clamata Òdena, d'o nombre d'o lugar.
En 982, durant una campanya militar d'Almanzor en Catalunya, iste conquerió o castiello de Munt Fariq (Castiello del Far, en Llinars del Vallès), de camín ta Chirona. En o suya tornada conquerió Wutina (Òdena).
Gaià
Gaià (Gaià en catalán y oficialment, Gayá en castellano) ye un municipio catalán situato en a comarca d'o Baches, provincia de Barcelona y partiu chudicial de Manresa.
Òdena
Historia
En 1463 a ciudat d'Igualada logró que s'ordenase a destrución d'o castiello, por l'ayuda prestata a Chuan II de Castiella en as suyas guerras con Castiella en añadas anteriors. Dimpués, a localidat pasó a mans d'a familia Cardona, os duques de Cardona.
En a Guerra d'Independencia espanyola bi abió cuantas batallas, especialment en 1809 y 1811.
Gaià
A suya población ye de 160 habitants (2008), en una superficie de 39,60 km² con una densidat de población de 4,04 hab/km².
Cheografía
A localidat de Gaià ye situata a 481 metros d'altaria sobre o livel d'a mar, a una distancia de 29 km d'a ciudat de Manresa, a capital d'a suya comarca y d'o suyo partiu chudicial, y a 88 km de Barcelona, a capital d'a suya provincia y de Catalunya.
D'o suyo termin municipal fa parte o lugar de Galera.
Reparto de concellers
Fuent: MUNICAT, en a pachina web d'a Generalitat de Catalunya.
Saul Bellow
Saul Bellow, naixito de Lachine (hue Mont-reyal, Québec, Canadá) o 10 de chulio de 1915 y muerto en Brookline (Massachusetts, Estaus Unius) o 5 d'abril de 2005, estió un escritor canadiense-estausunidense en anglés, que recibió por a suya obra o Premio Nobel de Literatura en 1976. Tamién recibió o National Book Award de Ficción en 1954, 1965 y 1971, y o Premio Pulitzer de Ficción en 1976.
Onda marina
250px|thumb|right|Una onda marina.
Una onda marina u onda d'a mar ye un movimiento ondulatorio de l'augua que bi ha en a superficie d'a mar indueito por l'acción d'o viento. Tamién se producen en una gran masa d'augua como un laco u entibo gran). O movimiento ondulatorio describe una trachectoria circular de puyada y baixada si no bi ha contacto con o fondón, pero quan o fondón ye en contacto con bel punto d'a trachectoria, o movimiento oscilatorio se va aturando. Contra més a man siga a linia de costa y menos fondo siga o fondón més aturada bi habrá, creixendo os desplazamientos horizontals en ixe movimiento ondulatorio, fendo que a onda se crebe en a costa, con un movimiento entadebant seguito d'un movimiento enta dezaga que se repite de contino.
Erosión
As ondas marinas representan un achent cheolochico externo capaz de producir erosión, o principal achent erosivo en as costas, y ye por a suya propia enerchía, u por o material que levan u mueven. As mareas no fan que ixamplar o campo d'acción d'as ondas asinas como puyan u baixan fendo cambiar as linias de costa.
Una forma tipica d'erosión formada por as ondas son as penyas propias de costas con rocas duras, y as plataformas d'abrasión que se forman por retacule d'estas penyas.
En a Grant Cronica d'Espanya ya mencionan a erosión (tiramiento) que fan as ondas marinas en a costa:
Sedimentación
As ondas marinas que inciden a'l bies contra a costa producen corrients de deriva litoral responsables d'a formación de plachas y sayetas litorals.
Aledo
A suya población ye de 1.053 habitants (2010), en una superficie de 49,74 km² y una densidat de población de 21,17 hab/km².
Cheografía
A localidat d'Aledo se troba situata a 625 metros d'altaria sobre o livel d'a mar.
Mugas
O termin municipal d'Aledo muga a o norte con Totana; a l'este con Totana; a o sud con Totana; y a l'ueste con Lorca.
Ljouwerteradiel
Ljouwerteradiel (en neerlandés Leeuwarderadeel) ye un municipio neerlandés situato en a provincia de Frisia.
A suya población ye de 10.398 habitants (2007) en una superficie de 41,38 km², con una densidat de población de 255 hab/km².
Bartlehiem
L'aldeya de Bartlehiem se troba parcialment en Ljouwerteradiel parcialment en Ferwerderadiel y parcialment en Tytsjerksteradiel.
Articlo indefiniu en francés
L'articlo indefiniu en francés precede a substantivos contables que no han estau identificaus enantes pa fer referencia a qualquecosa indeterminada u que se'n fa mención por primera vegada. As suyas formas son un, une y des, y en as oracions negativas se reemplaza por de.
Formas
En francés medieval bi heba unas formas plurals uns, unes, que desapareixioron en o sieglo XVI y que persisten en os pronombres indefinius quelques-uns, quelques-unes, les uns y les unes.
Emplego
Por o cheneral o suyo emplego ye igual que en atras luengas romances, encara que bi haiga bella diferencia, sobre tot en os usos en plural, con respecto a los emplegos en as luengas ibero-romances que lo gosan omitir en os complementos directos.
Dar ideya de cantidat
Relacionau con o suyo orichen numeral, l'articlo indefiniu da ideya de cantidat singular u cheneral d'una cosa:
Posesión u agregación de qualquecosa
Una diferencia evident entre o emplego d'este articlo en francés y o emplego en as luengas ibero-romances se troba con verbos como avoir u porter quan indica obchectos u pertenencias que gosan estar pocas por persona y que se dicen en singular:
Precisar categoría u profesión
Se fa con o verbo être:
Artur Mas
Artur Mas i Gavarró, naixito de Barcelona (Barcelonés) o 31 de chinero de 1956, ye un economista y politico catalán, militant d'o partiu Convergència Democràtica de Catalunya y de Convergència i Unió, a coalición electoral formata por ixe partiu con Unió Democràtica de Catalunya.
Artir Mas dentró en a escena politica catalana en zaguerías d'os anyos 1980 como rechidor en l'Achuntamiento de Barcelona por o suyo partiu, esdevenindo deputato en o Parlamento de Catalunya en 1995 y fendo parte dimpués de cuantos Gubiernos d'a Cheneralidat de Catalunya presiditos por Jordi Pujol. En as eleccions a o Parlamento de Catalunya de 2003, Artur Mas estió o candidato d'o suyo partiu a la Presidencia d'a Cheneralidat; encara que o suyo partido estió o vencedor d'as eleccions en numero de votos y de deputatos, Pasqual Maragall formó Gubierno en un pacto tripartiu entre o suyo partiu (o Partit dels Socialistes de Catalunya), Esquerra Republicana de Catalunya y Iniciativa per Catalunya, situación que tornó a repetir-se en as eleccions a o Parlamento de Catalunya de 2006. Sindembargo, en as eleccions a o Parlamento de Catalunya de 2010, o 28 de noviembre de 2010, o suyo partiu no nomás venció en as eleccions, sino que amás logró un numero de deputatos suficient ta formar un Gubierno y esvedenir asinas President d'a Cheneralidat de Catalunya.
O 23 d'aviento de 2010 fue esleito nuevo President d'a Cheneralidat de Catalunya, con l'abstención d'o Partit dels Socialistes de Catalunya.
En as eleccions a o Parlamento de Catalunya de 2012, o 25 de noviembre de 2012, o suyo partiu ganó as eleccions, encara que, con 50 deputatos, tenió una perduga de 12 escanyos sobre as eleccions anteriors. O 27 d'aviento formó o suyo nuevo Gubierno, monocolor, encara que con o refirme d' Esquerra Republicana de Catalunya.
En as eleccions a o Parlamento de Catalunya de 2016 yera o primer en a lista d'a coalicción de partius, Junts pel Si, que ganó as elección pero sin de mayoria absoluta. As negociaciacions con a CUP ta formar un gubierno facioron que Carles Puigdemont esdeveniera o president en cuentas de Artur Mas, que renunció a la suya acta de deputato en o Parlament.
Kevin Meaney
Kevin Meaney (Kevin Gerard Meaney), naixiu de White Plains (Estau de Nueva York) o 23 d'abril de 1956, ye un actor estausunidense.
Sent Pau de Nestés
Sent Pau de Nestés (en francés Saint-Paul) ye una comuna occitana en o departamento francés d'Altos Pireneus, districto de Banyeras de Bigorra, cantón d'a Val de Varossa y rechión d'Occitania. A comuna yera parte de l'antiga provincia de Bigorra.
A suya población ye de 232 habitants (1999) en una superficie de 6,85 km², con una densidat de población de 33,87 hab/km².
Cerro d'a Patrilla
Cerro d'a Patrilla ye un mont situau en o municipio de Piracés, en os Plana de Uesca.
En o suyo cobalto bi ha un vértiz cheodesico con 582 metros d'altaria con o nombre de Repetidor.
Licenciatura en Filosofía y Letras
A licenciatura en Filosofía y Letras estió un plan d'estudios universitarios de licenciatura vichent en Espanya dica 1985 que, en cheneral, aplegaba un conchunto reglau de conoiximientos sobre Filosofía, Literatura y atras Humanidatz. Teneba una duración de cinco cursos academicos.
Anque baixo diferents plans d'estudios se podeba cursar como una licenciatura completa, Filosofía y Letras serviba tamién como plan troncal dende o qual s'accedeba a atras licenciaturas, como Historia, Bellas Artes, Filolochía, etc.
Plan de 1944
En rematar a Guerra Civil, o gubierno de Franco fizo una re-estructuración profunda d'os plans d'estudios universitarios que se feba en o país. O Decreto de 7 de chulio de 1944 definiba os estudios de Filosofía y Letras, con un nuclio de dos cursos, y dividiba la titulación en «Seccions» que teneban que fer parte d'o titol final que obteneba l'alumno. D'ixa manera, un estudiant podeba egresar licenciau en Filosofía y Letras con Sección en Pedagochía, pa estar mayestro, por eixemplo, u con Sección en Filolochía clasica pa estar profesor de latín y griego, etc. O dito decreto definiba las siguients Seccions, que duraban tres cursos cada una:
A más, o decreto deixaba a posibilidat a o Consejo Nacional de Educación de reglar nuevas «seccions» a partir d'ixe momento.
Plans de 1953 dica 1967
O plan provisional de 1953 extinguiba os estudios reglaus de l'anterior, y redefiniba os contenius d'a licenciatura. A partir d'o decreto de l'11 d'agosto de 1953, Filosofía y Letras pasa a estar un periodo de licenciatura troncal y se perdeba la posibilidat de licenciar-se-ie. A partir d'ixe momento, os alumnos nomás se podeban licenciar en una d'as seccions de licenciatura especializada. O decreto trai as siguients materias: Remataus ixes estudios, l'alumno teneba que continar con bella una d'as siete seccions anteriors, pero con un plan estricto d'as asignaturas impartidas.
En 1967 se revisa os contenius de a licenciatura, y se precisa nuevas asignaturas tanto en os cursos d'estudios comuns como en os d'especialización. Tamién se define quantas horas de formación son menester de cada asignatura.
Plans de 1973 dica 1985
O nuevo plan de 1973 redefine a estructura d'a licenciatura y, anque mantiene a duración de cinco cursos, dota de tres anyos a o primer ciclo y de dos a o segundo. As «seccions» quedan agrupadas adintro de «divisions».
Sufixo -aga
O sufixo -aga se troba en basco pa dicir un conchunto d'árbols y matizos.
Eixemplos en son alzaga (selva de albernices), saratsaga (selva con salces u sargueras), arteaga (selva de carrascas, carrascal).
En bellas luengas romances como l'aragonés trobamos esta terminación en fitonimos en cuenta de selvas u maticals: "tollaga", "allaga", "bolomaga", "bidaga", y talment siga l'orichen d'a faltata "pezolaga".
Vicente Aleixandre
Vicente Aleixandre (Vicente Pío Marcelino Cirilo Aleixandre y Merlo), naixito de Sevilla (Andalucía, Espanya) o 26 d'abril de 1898 y muerto en Madrit (Espanya) o 13 d'aviento de 1984, estió un poeta andaluz en luenga castellana, miembro d'a clamata Cheneración d'o 27, que recibió por a suya obra o Premio Nobel de Literatura en 1977.
Sufixo -aga
Respecto a lo suyo orichen Julio Caro Baroja sospeita que ye celta, y que podió resultar d'a sonorización d'una forma més antiga -aca, terminación que encara mantendrían os toponimos Mundaca u Meñaca de Bizcaya, y Lesaka de Navarra.
Forbidden Planet
Forbidden Planet (títol orichinal en anglés, enguerada en Aragón con o títol en castellano Planeta prohibido) ye una cinta estausunidense de cine de sciencia ficción de l'anyo 1956, dirichita por Fred M. Wilcox seguntes un guión de Cyril Hume (basato en l'obra de teyatro The Tempest, de William Shakespeare), con una dirección de fotografía de George J. Folsey y una banda sonora de Bebe Barron y Louis Barron. En o suyo reparto incluye a destacatos actors como Walter Pidgeon,Anne Francis u Leslie Nielsen y ye considerada una d'as grans cintas de sciencia ficción d' os anyos 1950, precursora d'o cine de sciencia ficción contemporanio.
L'equipo d' efectos de Forbidden Planet estió nominau pa o Premio Oscar d'os Millors Efectos Visuals en a 29ª edición d' os Premios d' l' Academia. En 2013, a cinta s'inscribió en o Rechistro Nacional de Cine d' a Biblioteca d'o Congreso d'Estaus Unius y se consideró "significativa dende o punto d' anvista cultural, historico u estetico". Tony Magistrale lo describe como uno d' os millors eixemplos de tempranos de tecno-horror.
Argumento
thumb|O comandant d'a nau espacial C-57D John J. Adams ([[Leslie Nielsen) y Altaira (Anne Francis).]] En o sieglo 23, a nau espacial C-57D de United Planets plega a la distant planeta Altair IV pa determinar o destín d'una expedición terrestre ninviada allí 20 anyos antis. O Dr. Edward Morbius, uno d' os scientificos d' a expedición, advierte a la nau de socorro que no aterrice, decindo que no puede guarenciar a suya seguranza, pero o comandant d'o C-57D, John J. Adams, ignora a suya alvertencia.
Dimpués d'aterrizar, Adams y os tenients Jerry Farman y "Doc" Ostrow son recibius por Robby lo Robot, qui los transporta ent'a residencia de Morbius. Morbius describe cómo, uno por uno, a resta d' a expedición estió asasinada por una "fuerza planetaria" y que a suya nau estelar, o Belerofont, se vaporizó quan os zaguers supervivients intentoron desapegar. Solament Morbius, a suya esposa (que dimpués murió por causas naturals) y a suya filla Altaira yeran de bella traza immunes. Morbius s'ofreix a aduyar-los a preparar-se pa tornar a casa, pero Adams diz que ha d'asperar mas instruccions d' a Tierra.
A l'atro'l día, Adams troba a Farman tractando de seducir a Altaira; Furioso critica a Altaira por a suya inchenuidat con os tripulants y lo que ell considera a suya ropa excesivament reveladora. Ella informa de l'incident a Morbius, alegando que nunca deseya tornar a veyer a Adams, encara que dimpués disenya ropa nueva y mas conservadora pa apaciguar a Adams. Ixa nueit, un intruso invisible saboteya l'equipo a bordo d'a nau estelar. Adams y Ostrow intentan concarar a Morbius sobre isto a la maitín siguient. Mientras aspera, Adams sale pa charrar con Altaira. Se desincusa por o suyo comportamiento y se besan. Quan son atacaus inasperadament por o tigre mascota d' Altaira, Adams lo desintegra con a suya pistola desintegradora.
Quan amaneixe Morbius, Adams y Ostrow s' enteran de que ha estato estudiando a os Krell, una raza nativa muit abanzada que perexió mientres una nueit 200.000 anyos antis. En un laboratorio d'os Krell, Morbius les amuestra un "educador plastico", un dispositivo capaz de mesurar y potenciar a capacidat intelectual. Quan Morbius lo usó por primera vegada, tasament sobrevivió, pero o suyo intelecto se duplicó permanentment. Morbius os leva en un recorriu por un chigant complexo de maquinas subterranias Krell, un cubo de 32 km de luengo en cada costau, encara en funcionamiento y alimentau por 9,200 reactors termonucleyars, operando en tándem. Posteriorment, Adams exiche que Morbius entregue os suyos escubrimientos a la Tierra. Morbius, manimenos, afirma que "l'humanidat encara no ye presta pa recibir tal poder ilimitau".
Adams ordena a la tripulación que ericha una cleta de campo de fuerza arredol d' a nau estelar pa evitar mas sabotaches. Resulta ineficaz quan l' intruso invisible torna y asasina a l' incheniero chefe Quinn. Morbius advierte a Adams d' a suya premonición de mas ataques mortals, semellant a lo que succedió con o Belerofont. Ixa nueit, a creyatura invisible torna y se perfila en o campo de fuerza d'a cleta. As armas blaster d'a nau no tienen garra efecto y a creyatura mata a Farman y a atros dos tripulants. Morbius, adormiu en o laboratorio de Krell, se dispierta esparpallau por os chilos d' Altaira. En o mesmo inte, a creyatura ruchient desapareixe.
Más tardi, entre que Adams intenta persuadir a Altaira de que se vaiga, Ostrow s' escapa pa fer servir a l'educador Krell. Ye fatalment feriu, pero con os suyos zagueras parolas, Ostrow le diz a Adams que a gran maquina estió construida pa creyar qualsiquier coseta a partir d'o pensamiento. Manimenos, diz que os Krell s' ixuplidoron d' una coseta: "os mostros de l'Id". Os suyos propios deseyos subconscients basicos, daus ramal suelta y poder ilimitau por a maquina, provocoron a suya rapida extinción. Adams afirma que a mente subconscient de Morbius creyó a creyatura que mató a la expedición orichinal y atacó a la suya tripulación. Morbius se niega a creyer-le.
Dimpués de que Altaira le diz a Morbius que tien l'intención d'ir-se con Adams, Robby detecta que a creyatura s'amana. Morbius le ordena a Robby que mate a lo mostro, pero o robot sabe que o mostro ye una creyación d' a mente subconscient de Morbius y ell mesmo s'amorta en cuenta de fer mal a Morbius pa aturar-lo. Adams, Morbius y Altaira se refuchian en o laboratorio de Krell, pero a creyatura redite as puertas. Morbius finalment accepta a verdat. Se enfrontina a la creyatura y a repuya, pero a reacción violenta le fiere de muerte. O mostro de l'Id s'esvanexer. Antis de que Morbius muera, enganya a Adams pa que active una seqüencia d'autodestrucción planetaria y les diz que abandonen a planeta ascape. A una distancia segura, Adams, Altaira, Robby y a tripulación sobreviviente ven a destrucción d'Altair IV. Adams dimpués aconsola a Altaira decindo que ista trachedia servirá como un recordatorio de que, "... dimpués de tot, no somos Dios". A nau estelar parti ent'a Tierra.
Producción
thumb|Robby lo Robot yera muit caro y representó quasi o 7 % d'o presupuesto d'a cinta. O guión de Irving Block y Allen Adler, escrito en 1952, orichinalment se titulaba Fatal Planet. O zaguer borrador d'o guión de Cyril Hume cambió o nombre d' a cinta a Forbidden Planet, perque se creyeba que teneba un mayor atractivo de taquilla. O drama de Block y Adler teneba puesto en l'anyo 1976 en a planeta Mercurio. Una expedición terrestre encabezada por John Grant ye ninviada a la planeta pa recuperar a lo Dr. Adams y a suya filla Dorianne, qui han estato varaus astí mientres vinte anyos. A partir d' alavez, a suya trama ye a mesma que a d' a cinta completa, encara que Grant ye capaz de rescatar tanto a Adams como l' a suya filla y escapar d'o mostro invisible que os aguaita.
Os sets de filmación de Forbidden Planet se construyoron en un scenario sonoro de Metro-Goldwyn-Mayer (MGM) en a suya lote de rodache de Culver City y estioron disenyaus por Cedric Gibbons y Arthur Lonergan. A cinta se rodó de tot en interiors, con todas as scenas exteriors d' Altair IV simuladas por meyo de decoraus, efectos visuals y pinturas mate.
Se construyó una maqueta de grandaria completa de belas tres quatrenas partis d' a nau estelar pa sucherir a suya ampla total de 51 m. A nau espacial yera rodiada por un enorme ciclorama pintau que presentaba o paisache desertico d'Altair IV; iste conchunto ocupó tot l' espacio disponible en uno d' os scenarios de son de Culver City. A fotografía prencipal tenió puesto dende o 18 d' abril dica zaguers de mayo de 1955.
Más tardi, muitos elementos de vestugario y utilería se reutilizoron en diversos episodios diferents d' a serie de televisión The Twilight Zone, a mayoría d' os quals estioron filmaus por Cayuga Productions de Rod Serling en l'estudeo MGM en Culver City, incluiu Robby lo Robot, os diversos modelos d'a nau C-57D, a maqueta a gran escala d' a base d'a nau (que amaneixe en os episodios "To Serve Man" y "On Thursday We Leave for Home"), as pistolas blaster y os rifles, os uniformes d' a tripulación y as tomas d' efectos especials.
As seqüencias animadas de Forbidden Planet, especialment l'ataque d'o monstro, estioron creyadas por o veterano animador Joshua Meador, qui estió prestau a MGM por Walt Disney Productions. Seguntes un largometrache de Behind the Scenes en o DVD d' a cinta, una mirada cercana a la creyatura amuestra que tien una chicota barba de crabito, o que suchiere a suya connexión con o Dr. Morbius, o unico personache con ista caracteristica fisica. Inusualment, a scena en a que finalment se revela o monstro mientres o suyo ataque a la nau d' a Tierra no se creyó utilizando l' animación tradicional de cel. En cambeo, Meador simplament dibuixó cada fotograma d' a seqüencia completa en lapicero negro sobre paper vitela treluziu de soporte d' animación; luego, cada pachina estió fotografiada en alto contraste, de modo que solenco os detalles prencipals remanioron visibles. Luego, istas imachens s' invirtioron fotograficament en negativo y as imachens de lineas blancas resultants se tintoron de royo, creyando l' efecto de que o cuerpo d'o monstro remaniba en gran parti invisible, con solament os suyos contornos prencipals iluminaus por l'enerchía d'o campo de fuerza y os rayos blaster.
Ximeno de Foces
Vinclos externos
Los Foces, ricos-hombres de Aragón, en o Fichero Bibliografico Aragonés, articlo de Gregorio García Ciprés, publicato en 1915 en a revista Linajes de Aragón (.pdf).
Foces
Leixiva
thumb|200px|Botellas de leixiva La leixiva, lleixiva, lleixiga (d'o latín <[AQUA] LIXĪVA) u lo leixiu (d'o latín <LIXĪVUES) ye lo producto de disolver sals alcalinas en augua. Mas que mas se fa servir hipoclorito de sodio.
La leixiva se fabrica dende l'antigüedat y s'emplega como blanqueyant de teixitos. Ista propiedat feba que mientres lo sieglo XX se vendese en envases blancos. Por periglo d'intoxicación en estar trafucata con a leit u atros envases parellans, se promulgo una lei que feba distribuir la leixiva en botellas d'unatra color, a sobén amariellas.
L'uso d'a leixiva en a Edat Meya en Aragón ye documentau en un texto de 1366:
Benavent de Segrià
Benavent de Segrià (Benavent de Segrià en catalán y oficialment, Benavent de Lérida en castellano) ye un municipio catalán de la comarca de lo Segrián, en la provincia de Leida.
La suya población ye de 1.489 habitants (2009), en una superficie de 7,40 km² y una densidat de población de 201,22 hab/km².
Cheografía
La localidat de Benavent de Segrià se troba situata a 324 metros d'altaria sobre lo ran de la mar, a una distancia de 7 km de la ciudat de Leida, la capital de la suya comarca y de la suya provincia. Se troba a lo canto de la canal de Pinyana.
Estela de Luna
thumb|120px|La estela de Luna. La Estela de Luna ye una estela funeraria de la edat de Bronce trobada en Luna (Aragón) y que ye unica porque perteneixe a un tipo d'estelas propio de lo sudueste de la Peninsula Iberica.
Ye una estela con forma d'hombre u antropomorfa, y recibió en su cara anterior los gravaus d'un escudo u escotadura en V y una lira u phormix, que presenta un numero elevau de cuerdas. Este tipo d'estelas ye una rareza en la val d'Ebro, y totas las atras de lo suyo mesmo tipo se troban en Extremadura y arredol, basando-sen en modelos fenicios.
La presencia de la lira fa pensar en cancions u composicions poeticas, talment epicas que se cantarían en cerimonias u celebracions.
Mont Agut (Teruel)
Cheografía
Ye situato en o piet d'a sierra de Gúdar en a cuenca alta d'o río Millars.
Mugas
O suyo termin muga con Gúdar, con Alcalá de la Selva, con Cedriellas, con Lo Pobo, y con Allepuz.
Toponimia
Lo nombre Mont Agut coincident con atros Mont Agut en ambito navarro-aragonés se conoix d'a Bula d'Hadrián IV en 1158 como una d'as mugas d'a diocesi de Zaragoza.
Encara en o texto de concordia entre o bispe de Zaragoza y lo concello y capítol eclesiastico de Teruel d'o 14 d'abril de 1212 s'escribiba Montagud:
Pero en chenerals en os textos medievals como as Cronicas d'os Chudeces de Teruel s'escribe Montagudo, forma que se castellanizó de tot mes tarde en a forma Monteagudo. En 1920 prenió l'apelativo del Castillo.
Fiestas
Zaguera semana de chulio u a primera d'agosto, dependendo de cuan caiga o 2 d'agosto que ye Nuestra Sinyora d'os Anchels.
María Antonia Martín Zorraquino
Ye a vicepresidenta d'o Consello Superior d'as Luengas d'Aragón, organo d'o cual ye miembro dende a suya creación en octubre de 2010, a propuesta d'a Universidat de Zaragoza.
Río Aragón Subordán
L'Aragón Subordán ye un río aragonés afluent de l'Aragón. Naixe en a Sierra Vernera y trescruza a Selva d'Oza y a Val d'Echo, recorrendo 50 km. Forma a dita Boca d'o infierno
As localizatz por an pasa son Echo, Embún, Xabierregai y Puent d'a Reina, lugar en que o río desemboca en o río Aragón.
thumb|250px|left|O Subordán
O suyo prencipal afluent ye o río Osia, que trescruza a val d'Aragüés.
Incendio de l'Hotel Corona de Aragón
thumb|300px|L'edificio de l'antigo Hotel Corona de Aragón en [[Zaragoza que se troba en l'avenida de César Augusto.]] L'incendio de l'Hotel Corona de Aragón tenió puesto lo 12 de chulio de 1979 en Zaragoza y produció 78 muertos y 113 personas feridas. No podió determinar-se a responsabilidat d'o feito en aquell inte. Encara que a vía chudicial penal no estió capable de trobar os indicios suficients pa dictaminar que l'incendio estió intencionau, a vía civil consideró que o desembolique de l'incendio i heba estau accelerau per a presencia de bellas substancias incendiarias u explosivas, encara que sin averiguar quí habría colocau ditas substancias.
Dende o mesmo inte de l'incendio, y dica l'actualidat, as especulacions sobre a naturaleza de l'incident, y si estió un atentau terrorista u no, u a suya posible autoría, han estau multiples, con atribucions alazetalment a ETA, encara que tamién a lo FRAP u a grupos ultradreitistas. En 2000, o gubierno a traviés de vías d'a chusticia plegó a admitir que yera un acto terrorista d'ETA, indemnizando a los familiars d'as victimas como victimas de un atentau con una cuantía economica.
Saso de la Jarea
O saso de la Jarea ye un saso situau en o municipio de Sesa, en os Monegros.
Guillem Vives
Guillem Vives Torrent (16 de chunio de 1993, Barcelona, Espanya) ye un chugador espanyol profesional de baloncesto. Tien una altaria de 1,92 metros y ocupa a posición de base. En l'actualidat chuga en o Joventut de Badalona de l'ACB d'Espanya.
6 d'agosto
Atros países
right|thumb|250px|O escritor, dramaturgo, poeta y diplomatico francés [[Paul Claudel, qui naixió o 6 d'agosto de 1868.]]
Ainielle (desambigación)
thumb|right|250px|[[Ainielle, en Sobrepuerto.]] Ainielle ye un lugar de l'Alto Aragón en a comarca tradicional de Sobrepuerto, en a muga entre as actuals comarcas de l'Alto Galligo y Sobrarbe. Actualment fa parte d'o termin municipal de Biescas (Alto Galligo). O lugar ye especialment conoixiu por estar o scenario a on que se desembolica la novela de ficción A plebia amariella, de Julio Llamazares.
Manimenos, o toponimo Ainielle tiene belatros usos en a redolada, quasi siempre referiu a puestos relacionatos con o lugar debantdito. Asinas, Ainielle puede fer referencia a:
Lista de ligas de baloncesto
Ista ye a lista de ligas de baloncesto actuals y historicas.
Michel Temer
Michel Miguel Elias Temer Lulia, naixito o 23 de setiembre de 1940 en Tietê, Estato de São Paulo, ye un avogau, escritor y politico brasilero que succedió como president de Brasil a Dilma Rousseff, sozmesa a impeachment o 31 d'agosto de 2016. Temer tamién estió vicepresident d'o país dende l'1 de chinero de 2011 dica o 31 d'agosto de 2016.
Concordia de Monteagudo
Se conoix con o nombre de concordia de Monteagudo u tractau de Monteagudo a un tractau internacional sinyato entre a Corona d'Aragón y o reino de Castiella o 29 de noviembre de 1291 en a localidat de Monteagudo, en o reino de Castiella (hue Monteagudo de las Vicarías, en a provincia de Soria, Castiella y Leyón), estando rei d'Aragón Chaime II y rei de Castiella Sancho IV.
O tractau confirmaba as mugas entre os dos reinos en a peninsula iberica y tamién feba un reparto d'as zonas d'influencia d'os dos países en Africa d'o Norte, situando a muga en o río Muluya, dixando Marruecos a l'ueste baixo influencia castellana y Berbería (as actuals Túniz y Alcheria) baixo influencia aragonesa.
Tamién s'alcordaba o matrimonio de Chaime II d'Aragón con Isabel de Castiella, filla de Sancho IV de Castiella, encara que o matrimonio, celebrato en Soria l'1 d'aviento de 1291, no plegó nunca a consumar-se (a novia nomás teneba 8 anyadas) y s'anuló en 1295 dimpués d'a muerte de Sancho.
Vicién
Vicién ye un municipio aragonés d'a provincia de Uesca, en a comarca d'a Plana de Uesca y partiu chudicial de Uesca.
A suya población ye de habitants en una superficie de 13,78 km² y una densidat de 0 hab/km².
Toponimia
O toponimo Vicién deriva de l'antroponimo VET(T)IUS u BET(T)IUS y presenta un sufixo de pertenencia -én. Se troba atros toponimos con o mesmo orichen en Asturias (Bezanes), Cantabria (Bezana, Santa Cruz de Bezana), Burgos (Bezana, Valle de Valdebezana), Barcelona (Veciana), Italia (Vezzano, Vezzana), y Francia (Vezzian, Vezzani).
Cheografía
Vicién ye situato a 394 metros d'altaria sobre o livel d'a mar, a una distancia de 9 km de Uesca, a capital d'a suya comarca, provincia y partiu chudicial.
Khoxoz
Os khoxoz (en mongol Хошууд, ᠬᠤᠱᠤᠳ, qoşūd) son una d'as tribus historicas d'os oiratos. Viviban en a rechión d'Urumtoi pero huei viven en Qingai en a zona d'o Kok Nur u Lago Qingai. Bellas faccions d'os khoxoz emigroron con os torguz t'as riberas d'a baixa Volga y contribuyoron a la formación d'o pueblo calmuco actual.
Historia
En lo sieglo XVII o cinqueno grant mayestre d'os birrez amariellos trobó protección en Gushri Khan, d'a tribu Khoxot establita en Kuk Nor (Quingai). Dimpués d'una intervención armata en 1640-1641 Gushri asignó tot o Tíbet central a un Dalai Lama nombrato en 1642, pero conservando l'autoridat militar. O Dalai Lama delegó o suyo poder a un rechent. Os birrez royos son excluitos d'a vida politica y lo Dalai Lama nombra Panchen Lama a un birret amariello. O rechent consigue mantener a paz en o Tíbet dica zaguers d'o sieglo XVII.
En 1717 a elección d'un nuevo Dalai Lama, reconoixito por os Qing, provoca un conflicto entre o rechent y os khoxoz. En 1717 os Dzhungaros intervienen contra os khoxoz y prenen Lhasa, que saqueyan. En 1720 os Qing son qui prenen Lhasa y nombran a atro Dalai Lama, que en 1750 reestableix l'orden. Una comisión de l'imperio chino reorganiza o gubierno tibetán. S'estableix que un rechent gobierne mientres siga a minoría d'edat d'un Dalai Lama, que ye o cabo d'estato. L'aristocracia ye representata por ministros, dos amban, delegatos de l'emperador agüaitan.
Marganell
Marganell ye un municipio catalán situato en a comarca d'o Baches y provincia de Barcelona.
A suya población ye de 301 habitants (2008), en una superficie de 13,52 km² con una densidat de población de 22,26 hab/km².
Cheografía
A localidat de Marganell ye situata a 291 metros d'altaria sobre o livel d'a mar.
D'o suyo termin municipal fan parte os lugars d'El Casot, Colònia Puig, Pla de Roldors y Santa Cecília de Montserrat.
Sofia Coppola
Sofia Coppola (nombre artistico de Sofia Carmina Coppola), naixita de Nueva York (Nueva York) o 14 de mayo de 1971, ye una actriz, directora cinematografica, guionista y productora cinematografica estausunidense, con una destacata carrera cinematografica en o Cine estausunidense y quantos premios recibitos.
Fa parte d'a conoixita familia Coppola: ye filla d'Eleanor Coppola y d'o director Francis Ford Coppola, nieta con Carmine Coppola, sobrina con Talia Shire, chermana con Roman Coppola y prima con Nicolas Cage, Jason Schwartzman y Robert Carmine.
Melhon
Melhon (Melhon en occitán, Meillon en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'Ouzoum, Gave y Riberas d'o Neez y rechión de Nueva Aquitania. A comuna yera parte de l'antiga provincia d'o Biarn.
A suya población ye de 738 habitants (1999) en una superficie de 7,08 km², con una densidat de población de 104,24 hab/km².
28 panfilovtsev
28 панфиловцев (títol orichinal en ruso, transliterau como 28 panfilovtsev, en aragonés Os 28 de Panfilov, enguerada en Aragón com o títol traduciu enta lo castellano de Los 28 de Panfilov u Los 28 hombres de Panfilov, y conoixida internacionalment con o suyo títol traduciu enta l'anglés de Panfilov's 28 Men) ye una cinta de epica belica de cine ruso de l'anyo 2016 dirichida por Kim Druzhinin y Andrey Shalopa seguntes un guión orichinal d'iste zaguero (basau en una noticia d'o periodista de guerra ruso Vasiliy Koroteev publicada en o diario Krasnaya Zvezda), con una Banda Sonora Orichinal de Mikhail Kostylev, una dirección de fotografía de Nikita Rozhdestvenskiy, una producción cinematografica d'Anton Yudintsev y Andrey Shalopa ta las productoras Panfilov's Twenty Eight y Gaijin Entertainment, y con un elenco d'actors formau, entre d'atros, por Aleksandr Ustyugov, Yakov Kucherevskiy, Azamat Nigmanov, Oleg Fyodorov y Aleksey Morozov.
Pui d'o Pinar
Pui d'o Pinar (en castellano Puyopinar) ye un pueyo de 999 metros d'altaria que se troba situau en a provincia de Zaragoza. Bi ha un vértiz cheodesico en a suya cima.